|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PRIESKUM TRHU**v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov obstarávateľa | Slovenská konsolidačná, a.s.  |  |  |
| Poštová adresa | Cintorínska 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | Ing. Ivan Sojka |  |  |
| e-mail | ivan.sojka@konsolidacna.sk  | Tel.č.: | 0904 922 992 |

 |  |

1. **Predmet zákazky:**

Poskytovanie komplexných služieb mobilného operátora prostredníctvom hlasovej, resp. mobilnej virtuálnej privátnej siete (ďalej len „HVPS“) pre Slovenskú konsolidačnú, a.s. (ďalej aj „verejný obstarávateľ“).

1. **Konkretizácia predmetu zákazky:**

***Požadovaný počet SIM kariet:***

* ***Počet aktívnych hlasových kariet SIM kariet: 22 ks***
* ***Počet aktívnych dátových SIM kariet: 14 ks***
* ***Počet aktívnych telemetrických SIM kariet bez predplatených služieb: 8 ks***

Pozn.:

Súčasný stav SIM kariet:

* Počet aktívnych hlasových kariet SIM kariet: 22 ks
* Počet aktívnych dátových SIM kariet: 14 ks
* Počet aktívnych telemetrických SIM kariet bez predplatených služieb: 8 ks
1. **Požadovaný predmet a špecifikácia predmetu obstarania:**

Verejný obstarávateľ požaduje od mobilného operátora poskytnutie komplexných služieb prostredníctvom HVPS, tzn. vytvorením vnútropodnikovej siete pre hlasové SIM karty, pripojenie do verejnej telefónnej siete spoločnosti a doplnkové telekomunikačné služby v nasledovnom členení:

1. 22 SIM kariet pre mobilné telefóny využívané ako hlasové čísla zaradené v HVPS s balíkom neobmedzené volania do všetkých sietí SR, balíkom neobmedzené SMS/MMS do všetkých sietí v SR, vrátane doplnkových služieb (CLIP, CLIR, Roaming, Internet v telefóne využívaný v rámci hlasových SIM kariet – objem dát 10 000 MB),
2. 22 ks eSIM kariet (vstavaná SIM karta) pre hlasové SIM karty,
3. 14 dátových SIM kariet používaných pre neobmedzený mobilný internet s rýchlosťou sťahovania dát maximálnou teoretickou rýchlosťou siete pre sťahovanie 225 Mbit/s a maximálnou rýchlosťou siete pre odosielania dát 50 Mbit/s objemom dát 20 000 MB za mesiac pri plnej rýchlosti,
4. 8 telemetrických SIM kariet bez predplatených služieb (pre prenos poruchových stavov z technologických zariadení formou SMS),
5. 36 ks licencií na Službu bezpečnej a šifrovanej komunikácie – 1 licencia = 1 SIM. (umožnenie bezpečnej komunikácie, správ a súborov medzi dvoma alebo viacerými účastníkmi zároveň, vrátane archivácie a dátového úložiska s možnosťou komunikácie a prezerania záložiek z mobilných zariadení. Služba musí spĺňať tzv. GDPR – nariadenie Európskeho parlamentu a Rady (EÚ) 2016/679 z 27.4.2016 o ochrane fyzických osôb pri spracúvaní osobných údajov a o voľnom pohybe takýchto údajov s účinnosťou od 25.05.2018).

**Ďalšie požiadavky:**

***Základné funkcionality požadované od HVPS:***

* Automatická recepcia (automatické presmerovanie prichádzajúcich hovorov podľa nastavenia užívateľa),
* Blokovanie hovorov,
* Hunting list (postupné presmerovanie medzi číslami až do 6.úrovne),
* Klapkový systém (súkromný/privátny číslovací plán) - každé číslo zaradené do HVPS musí mať pridelený krátky tvar čísla,
* Screening – definovanie, do ktorých smerov môže užívateľ telefonovať (podľa operátora/podľa predvoľby/časového obmedzenia napr. od 8:00-18:00 hod., a iné),
* HPVS manager – web aplikácia na priame nastavovanie telefonovania užívateľov do jednotlivých smerov, vytváranie whitelistov, blacklistov, kalendárov a definovanie obmedzení pre konkrétnych užívateľov,
* Možnosť prístupu k správe firemnej virtuálnej privátnej siete pre 1 účastníka,
* Pridelenie priameho obchodného reprezentanta pre potreby verejného obstarávateľa.

***Technické požiadavky pre Službu bezpečnej komunikácie:***

* Automatické šifrovanie správ a dokumentov,
* Systém generovania šifrovacích kľúčov umiestnený v dátovom centre tretej strany,
* Klient-server platforma pre výmenu dát postavená na princípoch end-to-end šifrovania a IBP (Identity Based Privacy),
* Možnosť využitia vlastnej autentifikácie,
* Úložisko dát (minimálne 1GB),
* E2E Šifrovanie,
* Nezávislé uloženie šifrovacieho kľúča od úložiska dát,
* Možnosť triedenia komunikácie do zložiek,
* Možnosť SMS notifikácie pri zmene stavu zložky,
* Možnosť archivácie zložiek,
* Uloženie dát v dátovom centre bezpečnostnej normy TIER 3,
* Šifrovanie prostredníctvom symetrickej šifry AES s dĺžkou 256 bitov,
* Prístup z mobilných zariadení s Apple iOS, Android alebo Windows 10mobile, rovnako aj z osobného počítača s prehliadačom Microsoft EDGE, Internet Explorer 11, Mozilla Firefox 50 a vyššie, Google Chrome 55 a vyššie.

***Verejný obstarávateľ bude požadovať, v prípade úspešnej ponuky, od uchádzača:***

* zabezpečenie prenosu všetkých čísel do siete mobilného operátora,
* zaslanie SMS správ o zmene mobilného operátora.

Pozn.: Verejný obstarávateľ má aktuálne uzatvorenú Zmluvu o poskytovaní služby – Hlasová virtuálna privátna sieť so spoločnosťou Orange Slovensko, a.s., Metodova 8, 821 08 Bratislava, IČO: 35697270 na obdobie od 1.7.2019 do 30.6.2021, link na CRZ: <https://www.crz.gov.sk/4083305/>

1. **Požadované obchodné a platobné podmienky na predmet zákazky:**
2. Verejný obstarávateľ uzatvorí s úspešným uchádzačom **Zmluvu na poskytovanie služby HVPS** (ďalej aj „Zmluva“) podľa ustanovenia § 269 ods.2 Obchodného zákonníka v platnom znení v spojení s § 44 a nasl. zákona č. 351/2011 Z.z. o elektronických komunikáciách v platnom znení ako výsledok postupu zadávania zákazky s nízkou hodnotou podľa zákona č. 343/2015 Z.z. o verejnom obstarávaní a o zmene a doplnení niektorých zákonov, podmienok uvedených v tejto výzve a v súlade s ponukou predloženou úspešným uchádzačom. V tejto súvislosti verejný obstarávateľ upozorňuje, že okrem ceny uvedenej a kvantifikovanej v ponuke nebude v ponuke uchádzača akceptovať žiadne iné dodatočne uplatňované zmluvné pokuty, resp. sankcie a s takým uchádzačom, ktorého ponuka bude obsahovať tieto zmluvné pokuty a sankcie zmluvu na predmetnú zákazku neuzatvorí. Ceny za ďalšie služby nestanovené v ponuke úspešného uchádzača na základe týchto súťažných podkladov sa určujú aktuálnym cenníkom uchádzača v čase poskytnutia predmetnej služby (napr.: medzinárodné SMS/MMS, roamingové hovory, medzinárodné hovory, atď.)
3. Preddavok na plnenie zmluvy verejný obstarávateľ úspešnému uchádzačovi neposkytne.
4. Zmluva s úspešným uchádzačom bude uzatvorená na dobu určitú, a to na 24 mesiacov ***od 1.7.2021 do 30.6.2023***, ak sa pred uplynutím uvedenej doby zmluvné strany nedohodnú inak. Zmluva však môže zaniknúť aj pred uplynutím vyššie uvedenej doby, a to v prípade dosiahnutia celkovej maximálnej ceny 24 000,00 eur bez DPH za poskytnuté služby.
5. **Zmluva na poskytovanie služieb HVPS** s úspešným uchádzačom nadobudne platnosť dňom jej podpísania oprávnenými zástupcami oboch zmluvných strán a účinnosť dňa 1.7.2021 a jej zverejnením v Centrálnom registri zmlúv vedenom Úradom vlády Slovenskej republiky v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
6. Verejný obstarávateľ požaduje vypracovanie jasnej, jednoznačnej a zrozumiteľne špecifikovanej **ponuky** tak, aby uchádzačom potvrdzovala požadované poskytnutie mobilných hlasových a dátových služieb v rozsahu verejným obstarávateľom špecifikovaných požiadaviek v tejto výzve.
7. **Forma a spôsob predloženia ponuky:**

V nadväznosti na uvedené si Vás verejný obstarávateľ dovoľuje požiadať o predloženie ponuky v zmysle **Prílohy č. 1.** Ponuky verejný obstarávateľ žiada doručiť mailom na adresu:

obstaravanie@konsolidacna.sk

1. **Obsah ponuky:**
2. základné identifikačné údaje uchádzača v zmysle **Prílohy č. 1**,
3. cenová ponuka predložená v zmysle **Prílohy č. 1**,
4. návrh Zmluvy o poskytovaní služby HVPS v elektronickej podobe (MS Word, PDF) vrátane všetkých jej príloh,
5. preukázanie splnenia základných funkcionalít požadovaných od HVPS a technických požiadaviek pre Službu bezpečnej komunikácie priložením webovej adresy/linkom,
6. uchádzač predloží minimálne 2 referencie za realizované zákazky (za obdobie rokov 2018 až 2021) o využívaní služby Hlasová virtuálna privátna sieť rovnakého alebo podobného charakteru ako je uvedená v predmete zákazky (bod 3. tejto Výzvy) s uvedením obchodného mena využívateľa služby, doby poskytovania služby, meno, priezvisko, telefónne číslo a mailová adresa kontaktnej osoby, u ktorej sa bude referencia overovať,
7. doklad o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky,
8. čestné prehlásenie o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
9. **Kritériá na hodnotenie ponúk**:

Kritériom na hodnotenie ponúk je najnižšia cena za celý predmet zákazky.

1. **Lehota na predkladanie ponúk:**

**6.5.2021**

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo verejné obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté.

*Príloha č. 1: Cenová ponuka*